Hvilken betydning har jordas surhetsgrad for 


jordbunnsfaunaen?* 


SIGMUND HÅGVAR 


Både i Europa og deler av N-Amerika er nedbøren 
blitt betraktelig surere i løpet av de siste 20—30 
årene. Dette skyldes hovedsakelig langtransporterte 
luftforurensninger fra-industrien. Virkningen på li- 
vet i ferskvann har vært dramatisk, og i Tyskland 


fremtrer nå betydelige skogskader som også synes å. 


være forårsaket av luftforurensninger. 

I Skandinavia er det. ennå et åpent spørsmål 
hvorvidt skogen og prosessene i jordbunnen er truet 
av sur nedbør. Når det gjelder jordbunnen, er det 
f.eks. uklart; hvorvidt jorda som sådan virkelig er 
blitt surere som følge av sur nedbør. Mens vi fra 
ferskvann har gode surhets-data (pH-data) av 
gammel dato å sammenligne med, mangler vi stort 
sett gamle pH-målinger fra jord. Det er også et 
problem at jordas pH kan endres noe på naturlig 


vis, f.eks. ettersom et skogbestand vokser til og 


eldes. Svenske studier tyder imidlertid på at skogs- 
jord er blitt surere i løpet av de siste 50—60 årene 
(Hallbåcken & Tamm 1986). : 

Mange studier er blitt utført i løpet av de siste 15 
årene over mulige effekter av sur nedbør på jord og 
skog. Et av studiene har vært effekter av endret 
jord-pH på jordbunnsdyr. Motivasjonen for å inn- 
lemme jordbunnsdyrene i undersøkelsene har vært 
deres nytteverdi i nedbrytningsprosessene (se f.eks. 
Hågvar 1985). De fleste studier av denne typen har 
vært utført innen det norske prosjektet «Sur ned- 
børs virkning på skog og fisk» («SNSF-prosjektet»). 

I det følgende vil jeg konsentrere meg om de 

.såkalte «ekte» jordbunnsdyr, som gjennomfører 
hele livscyklus i jorda. Jeg utelater grupper som 


f.eks. bare har larvestadier i jorda samt de overflate-. 


aktive formene som bl.a. snegl og løpebiller. 


METODIKK 


I «Sur nedbør-prosjektet» ble tre ulike metoder 
benyttet: ` 


1. Virkningen av kunstig surt regn og kalking 


I gran- og furuskog ble det lagt ut et stort antall 
forsøksruter som ble vannet med kunstig surt regn 


*) Oppgitt prøveforelesning for den filosofiske doktor- 
grad ved Universitetet i Oslo. 

over flere år. Hver rute fikk alltid en helt bestemt pH 
i «regnet», og vi hadde på hvert felt minst 3 ruter 
som fikk samme behandling. Det kunstige regnet 
blé laget ved at grunnvann ble pumpet opp og tilsatt 
kontrollerte mengder svovelsyre. Sterkeste behand- 
ling var pH 2. Ulike typer spredere ble benyttet 
(Fig. 1—3). På forsøksfeltene inngikk også «kon- 
trollvannete» ruter som bare fikk rent grunnvann, 
og dessuten ruter kalket med CaCO, for å se effek- 
ten av å redusere jordas surhetsgrad. Også de kal- 
kede rutene ble vannet med grunnvann, slik at alle 
behandlinger fikk samme vannmengde tilført. 
Dette var nødvendig for å utelukke eventuelle vir- 
kninger av vanntilførselen alene. 


2. Kolonisering av steril jord med ulik pH 


I et laboratorieforsøk ble små prøver 'av råhumus 
sterilisert med gamma-bestråling og «stilt inn» på 
ulike surhetsnivder ved å gjennomvaske dem med 
tynn svovelsyre eller kalkvann (Ca(OH),). Deretter 
ble prøvene lagt tilbake i naturlig skogsjord. Hver 
dyreart hadde da tilbud om å vandre inn i, etablere 
seg, og evt. formere seg i jord av ulik surhetsgrad. 
Dette forsøket viser om jord-pH er en faktor som 
betyr noe for jordbunnsdyrene, eller om de er like- 
gyldige overfor pH-nivået i jorda. 


3. Dyrenes forekomst i naturlig jord av ulik pH 
Dersom jordas surhetsgrad er en viktig faktor, bør 


også jordbunnsfaunaen være forskjellig i naturlig 


skogsjord av ulik pH, og de samme mønstre som 
fremkommer under pkt. 1—2 bør gjenspeiles i na- 
turlige jordtyper. Studier av faunaen i forskjellige 
typer barskogsjord ble derfor sett på som en viktig 
kontroll av de eksperimentelle undersøkelsene. 


RESULTATER 


Feltforsøkene (pkt. 1) og koloniseringsforsøket 
(pkt. 2) gav stort sett sammenfallende resultater. 
Hovedkonklusjonene er satt opp i Tab. 1. Dataene 
fra encellete dyr, hjuldyr og nematoder er fra felt- 
forsøkene (Stachurska-Hagen 1980), mens vi har 
data fra begge forsøk for de andre dyregruppene 

(Hågvar & Abrahamsen 1980, Hågvar & Amund- 
sen 1981, Hågvar & Kjøndal 1981, Abrahamsen 
1983, Hågvar 1984a). Vi ser at for de fire øverste 
gruppene, fører både forsuring og kalking til en 
tilbakegang i antall dyr. Disse gruppene er tilpasset 
den surhetsgraden som de normalt lever under og 
reagerer negativt på enhver pH-endring i jorda. 
Bildet er mere komplekst for midd og spretthaler, 
idet vi finner alle typer reaksjoner både på forsuring 
og kalking. Hver art hadde imidlertid sitt typiske 
reaksjonsmønster, som gjentok seg i flere forsøk. 
Det må nevnes at reaksjoner bare ble påvist der 
behandlingen resulterte i en forandring av jord-pH. 

g. 1. Kunstig surt regn tilfø- 
PE es en sirkelrund forsøksrute 

Er med ungfuru. 

Ariificial acid rain ts applied to 

a circular experimental plot 

with young pines. 

Fig. 2. I gammel skog ble den 
kunstige sure nedbøren tilført 
med spredere fra bakken. 

In old forest, the artificial acid 
rain was applied from the 
ground level. 


Ved sterkeste syrebehandling gikk mengden av 
både spretthaler og midd tilbake. 

Studier i naturlig skogsjord (pkt. 3) bekrefter at 
arter av enchytraeider, midd og spretthaler stort sett 
viser de samme reaksjoner på ulik pH der som i de 
eksperimentelle undersøkelsene (Abrahamsen 
1972a, Hågvar 1984b, Hågvar & Abrahamsen 
1984). 

Svenske og finske forsurings- og kalkingsforsøk 
støtter opp om dette bildet (bl.a. Baath et al. 1980, 
Huhta et al. 1983, Huhta 1984, Vilkamaa & Huhta 
1986). I de 3 siste undersøkelsene studerte man bl.a. 
effekten av visse gjødselstoffer som gav øket jord- 

Fig. 3. Små forsøksruter ble 
vannet fra en transportabel 
ramme, som inneholdt perfo- 
rerte slanger 
Small experimental plots were 
watered from a portable frame 
containing perforated tubes. 


Tabell 1. Virkning av sterk forsuring og av kalking på ulike jordbunnsdyr. Tegnet + betyr økt individantall, og tegnet 
-betyr redusert individantall som følge av behandlingen. Tegn i parentes antyder ikke-signifikante tendenser. 

The effect of strong acidification and of liming on different soil animals. The sign + means increased abundance, while 
the sign -means reduced abundance due to the treatment. Signs in brachets indicate non-significant trends. 


Dyregruppe 
Group of animals 


Forsuring 
Acidification 


Kalking 
Liming 


Encellete dyr (Protozoa) 
Testacea 
Ciliata 


Hjuldyr (Rotifera) 
Nematoder 


Enchytraeider 
(Hovedsakelig 1 art) 


Midd (Acari) 
Antall totalt 
På artsnivå 


Collemboler 

(Spretthaler) 
Antall totalt 
På artsnivå 


(mange arter) 


(9 arter) 
(8 arter) 


(7 arter) 
(6 arter) 


- (mange arter) 


- (17 arter) 
+ (3 arter) 


- (7 arter) 
+ (5 arter) 


pH.. Virkningen på enchytraeider, spretthaler og 
midd var omtrent den samme dersom jord-pH ble 
øket ved kalking. Dette tyder på at det hovedsakelig 
er endret jord-pH, og ikke giodselstoffeng som 
dyrene har reagert på. 

Vi kan konkludere med at jórdas surhetsgrad 
(eller evt. ukjente faktorer som har nær sammen- 
heng med den) ser ut til å ha stor generell betydning 
for jordbunnsfaunaen. Vi kan i dag forutsi reaksjo- 

-nene hos én rekke arter. For spretthaler og midd er 
reaksjonene på endret jord-pH nærmere diskutert 
av Hågvar (1984c). Meitemark var ikke inkludert i 
de refererte undersøkelsene, men det er velkjent at 
mange meitemark-arter har strenge krav til jordas 
pH, og de sureste jordtypene inneholder få eller 
ingen meitemark. 


FORKLARINGER/HYPOTESER 


Hvordan kan vi så forklare disse reaksjonene? Her 
må det straks innrømmes at vi har'ingen sikre og 
detaljerte forklaringer på hvorfor jordas surhetsgrad 
står i sammenheng med forekomst og mengde av 
ulike jordbunnsdyr. Vi må i det følgende basere oss 
på å diskutere ulike hypoteser. Disse hypotesene 
faller naturlig i to grupper: For det første mulige 
direkte effekter av fysiologisk art, og for det andre 
mere indirekte virkninger via næringstilgang, pre- 
dasjon eller konkurranse. 

Før vi går løs på hypotesene, må vi ha klart for 
oss hva jord-pH er, og dessuten si litt om de ulike 
dyregruppers levevis. 


Hva er jord-pH? 


Jordas surhetsgrad er et uttrykk for mengden H+- 
ioner i jordvæsken. Den måles i en oppslemming av 
jord i vann. pH-skalaen går fra 0 til 14, der midten 
(pH 7) angir en nøytral løsning. Verdier mindre enn 
7 kaller vi for sure. Norske jordtyper varierer i pH 
fra ca. 3,5 til omkring 7. Skalaen er logaritmisk, slik 
at en væske med pH 3 er 10 ganger surere enn pH 4. 
Jordas pH bestemmes høy grad av de faste bestand- 
delene i jorda'og bl.a. innholdet av kalsium. Men i 
strengeste forstand er pH en egenskap ved jord- 
væsken. 


Fysiologiske forklaringer 


Klare fysiologiske effekter av endret jord-pH kan 
først og fremst tenkes hos de dyregrupper som har 
mest direkte kontakt med jordvannet. Tab. 2 viser 
hvilke dyregrupper som hhv. graver og ikke graver 
seg fram i jorda. De ikke-gravende er enten henvist 
til de luftfylte hulrommene (og har en vannavstø-, 
tende overflate), eller de svømmer omkring i de 
vannfylte hulrommene. Direkte fysiologiske virk- 
ninger kan først og fremst tenkes hos de rent vann- 
levende formene, og dernest hos de gravende for- 
mene der huden hele tiden er fuktet av jordvannet. 

Alle ferskvannsdyr har et fysiologisk problem: 
De mister salt til det omgivende vannet. På grunn 
av osmose diffunderer vann hele tiden inn i dyret, 
og ved utskillelsen av vannet tapes alltid noe salt. 
Dyrene må derfor drive et kontinuerlig saltopptak 


.fra vannet. Dette skjer i gjellene ved ionebytte mot 


Tabell 2. En enkel inndeling av en del jordbunnsdyr i gravende og ikke-gravende former. De ikke-gravende lever enten 


i luftfylte eller vannfylte hulrom. 


Å simple classification of some soil animals into digging and non-digging forms. The non-digging animals live either in 


air-filled or water-filled cavities. 


Gravende: dyr 


Ikke gravende dyr 
Digging animals 


Animals unable to dig 


Luftfylte hulrom 


Air-filled 
cavities 
Meitemark 
(Lumbricidae) 
Tusenbein Spretthaler 
(Diplopoda) (Collembola) 
Store enchytrae- Midd 
ider (Acari) 


Large Enchy- 
traeidae 


Store nematoder 
Large Nematoda 


Vannfylte hulrom 
Water-filled 
cavities 


Encellete dyr 
(Protozoa) 


Hjuldyr 
(Rotifera) 


Små nematoder 
Small Nematoda 


Små enchytraeider 
Small Enchytraeidae 

en sterk konsentrasjonsgradient og krever energi. I 
surt vann med store konsentrasjoner av H *-ioner 
får fisk økte problemer med saltopptaket, og dess- 
uten blir celleveggene «utette» slik at salt lekker ut. 
Økt løselighet av aluminium i surt vann vanskelig- 
gjør saltopptaket ytterligere. Fisk dør i surt vann 
hovedsakelig p.g.a. saltmangel (Fugelli &, Vislie 
1980, Muniz & Leivestad 1980, Rosseland 1980). 
Også for krepsdyr, og insektlarver er det påvist 
redusert saltopptak i surt vann, med forsterkende 
effekt av aluminium (Potts & Fryer 1979, Staurnes 
et al. 1982). Innen sur-nedbør prosjektet har Sta- 
churska-Hagen (1980) vist at kunstig forsuring ser 
ut til å redusere antallet av tre grupper av små, 
vannlevende jordbunnsdyr: Encellete dyr, hjuldyr 
og nematoder. For disse gruppene vil jeg anta at 
salt-tap i surt jordvann kan være en viktig del av 
forklaringen. 

En gruppe av encellete dyr, de skallbærende 
'amøber (Testacea), er klassiske m.h.t. avhengighet 
av. jord-pH.! Fig. 4 fra Bonnet (1961) viser de en- 
kélte arters forekomst som funksjon av jord-pH. 
Heal (1964) studerte nærmere en art som bare 
forekom ved pH-verdier over 4.5 og fant at dyréne 
ikke var i stand til å dele seg i surere vann. Han 
kunne også vise at denne reaksjonen var knyttet 
direkte til pH og ikke endringer i Ca og bikarbonat, 
som gjerne følger pH-endringene. 

Hos større, vannlevende jordbunnsdyr som ne- 
matoder og enchytraeider kan man lett studere den 
direkte effekten av lav pH ved å legge dem i svake 
syreoppløsninger. Enchytraeiden Cognettia sphag- 
netorum overlevde lenge i vann av pH 5.6 og 4, men 
døde raskt ut i surere vann (Fig. 5) (Hågvar & 
Abrahamsen 1977). Nærmere fysiologiske studier 
av dyrene ble ikke gjort, men det osmotiske poten- 


Relativ forekomst (2) 


Fig. 4. Relativ forekomst av ulike arter av skallbærende 

.amøber (Testacea) ved ulike pH-nivåer i jord. Hver art 
har sitt optimumsområde. Omtegnet fra Bonnet (1961). 
Relative occurrence of Testacea (Protozoa, amoebae) 
species at different pH-levels of the soil. Each species has 
its preference area. Redrawn from Bonnet (1961). 

70% 80 90, 100 Wo ` 
Dögn 
Fig. 5. Oreina for enchytraeiden’ Cognettia 
sphagnetorum i destillert vann (pH 5.6) og i vann tilsatt 
svovelsyre til pH 4; 3 og 2. Det osmotiske potensialet i 
vannet ble holdt optimalt. ved tilsetting av salt. 
Survival curves for the enchytraeid Cognettia sphagneto- 
rum in distilled water (pH 5.6) and in water added sulphu- 
ric acid to pH 4, 3 and 2. The osmotic conditions were 
kept optimal by adding NaCl. 7 


W 20 3 40 %. 60 


sialet i vannet ble holdt optimalt ved tilsetting av 
NaCl. Denne tilsettingen burde øke dyrenes evne til 


. å ta opp salt i surt vann, men virkningen av vann 


med pH 3 og lavere var likevel drastisk. Dette kan 
tyde på at andre, ukjente mekanismer også er virk- 
somme ved lav pH. 

- Tilsvarende forsøk er gjort med nematoder (So- 
roczan & Krauze 1975). Nicholas (1984) nevner 
flere eksempler på øvre og nedre pH-toleranser. for 
ulike nematode-arter. 

Meitemark er velkjente med: hensyn til deres 
avhengighet av jord-pH. Mange arter krever høy 
pH, noen finnes bare i relativt sur jord og andre er 
generalister (Satchell 1955). Artsantallet avtar 
sterkt når jord-pH kommer ned mot 4. I blåbær- 
granskog med pH ca. 4 i råhumuslaget finnes bare 
1—2 arter, og tettheten er lav (20—30 dyr pr. m?, 
Abrahamsen 1972b). 

Forsøk utført av Laverack (1961) viser at mei- 
‘temark kan «sanse» pH-nivået med hode-enden. 
Han dyppet hodet til marken i ulike pH-løsninger 
og målte hvor lang tid det tok før hodet trakk seg 
tilbake. Fig. 6 viser at ulike arter reagerte forskjellig, 
og hver arts toleranseverdier stemte med deres tole- 
ranser under feltforhold. Det var også mulig å måle 
elektrisk aktivitet i segmentnervene mens dyrene 
ble overspylt med bufferløsninger av ulik pH. Sig- 
nalene i nervene ble sterkere ved'surere løsninger, 
og terskelverdiene for de enkelte arter stemte med 
reaksjonene i tilbaketrekkingsforsøket (Fig. 7). Så- 
ledes har Allolobophora longa en terskelverdi på 
pH 4.4—4.6 og Lumbricus rubellus på pH 3.8— 
4.0. Laverack (1961) gjorde også forsøk med mark 


Tid (sek.) 


Fig. 6: Antall sekunder som tre meitemarker brukte på å 
trekke hodeenden vekk fra bufferløsninger av ulik pH. A 
= Allolobophora longa, B = Lumbricus rubellus, C = 
Lumbricus terrestris. Omtegnet fra Laverack (1961). 
The time taken (in seconds) to withdraw the prostomium 
from buffered pH solutions in three Species of earth- 
worms. A= Allolobophora longa, B= Lumbricus rubel- 
lus, C = Lumbricus terrestris. Redrawn from Laverack 
(1961). 


som ble plassert på jord som var surere enn arten 
"forekom naturlig i. Først søkte marken aktivt for å 
komme vekk. Deretter ble den liggende på overfla- 
ten uten å ville grave seg ned og uten å ta næring til 
„seg. Etter en tid døde den. 

Tusenbein inneholder kalsium i det ytre skjelet- 
tet, og noen arter er bundet til kalsium-rike jordty- 
per med høy pH. Kombinert med- dette kommer 
ofte spesielle krav til fuktighet og strøtype (Wall- 
work 1970). 

Øvre toleransegrenser for jord-pH finnes hos 
mange jordbunnsdyr. Dette er vanskelig å forklare 
fysiologisk og kan like godt stå i sammenheng med 
andre årsaker, som næringstilgang eller konkur- 
ranse. I kalkingsforsøk kan man imidlertid tenke 
seg at visse dyr får osmotiske problemer i nærkon- 
takt med kalkpartikler. 

. Også for de dyregrupper som er knyttet til de 
luftfylte hulrommene i jorda (f.eks. midd og col- 
lemboler) er det som nevnt påvist klare effekter av 
endret jord-pH. Disse dyrene har en vann-avstø- 
tende overflate, og det er vanskelig å tenke seg 
direkte effekter av jordvannets pH. Laboratoriefor- 
søk har imidlertid vist at underlagets pH virker inn 

på viktige populasjonsregulerende faktorer som egg- 
antall, eggleggingsperiode, % klekket, utviklingstid 
og dyrenes livslengde (Maclagan 1932, Ashraf 
1969, Hutson 1978). Dette gjelder selv om næring 
er i overflod. Mertens (1975) laget en pH-gradient 
på et agar-underlag og fant at individer av en col- 
lembol-art (Orchesella villosa) raskt forlot høye og 


pH 4.6 


ON tees 
or 4,4 pH 3.8 
pH 4.2 pH3.7 
pH 4,0 pH 3.6 


Fig. 7. Elektrisk aktivitet i segmentnervene til to meite- 
marker mens de ble overspylt med bufferløsninger av ulik 
pH. Store og hyppige utslag viser sterk reaksjon på ved- 
kommende pH. Omtegnet fra Satchell (1960). 
Electrical activity in segmental nerves of two earthworms 
while being flooded by buffer solutions of different pH. 
Large and frequent oscilloscope recordings indicate a 
strong reaction to the relevant pH. Redrawn from Satchell 
(1960). 


lave pH-verdier og samlet seg omkring noytral-: 
punktet (pH 7). 

Ferske undersokelser av Eisenbeis (pers. medd.) i 
Tyskland kan muligens bidra til å forklare disse 
reaksjonene. Selv ved 98—100% relativ fuktighet 
mister collembolene noe vann ved respirasjon, og 
dyrene må stadig oppta vann fra underlaget. Dette 
skjer ikke via munnen, men via den såkalte buktu- 
ben under dyret. Collembolen Tomocerus flaves- 
cens opptok lettest vann ved pH 5—6 og langsom- 
mere ved lavere og høyere pH. Ved pH 3 eller 
surere var dyrene generelt lite villige til å ta opp 
vann og avbrøt stadig vannopptaket.-Det er således 
mulig at vannopptaket hos collembolene kan for- 
styrres ved ekstreme pH-verdier, særlig i tørre pe- 
rioder der behovet for vannopptak er stort. 


Næring 

Vi går så over til å diskutere eventuelle indirekte 
effekter av endret jord-pH. Næringstilgang er gene- 
relt en viktig populasjonsbegrensende faktor. Både i 
svenske og norske forsuringsforsøk har bakteriebio- 
massen i jorda gått tilbake (Bååth et al. 1979 og 
1980). Dette kan være medvirkende årsak til re- 
duksjonen av visse bakteriespisende dyr, som encel- 
lete dyr og nematoder (Stachurska-Hagen 1980). I 
norske forsuringsforsøk er soppmengden i jorda 
ikke signifikant endret (Bååth et al.-1979), men 
artssammensetning og produksjonsevnen hos sop-: 
pen er ikke studert. Vi har foreløpig ingen holde- 

punkt for sammenhenger mellom sopp-produksjon 
og tetthetsendringer hos soppspisende collemboler 
og midd. Ulike sopp-spisende arter reagerte også 
forskjellig på forsuring (Hågvar 19840). 


Predasjon 


Det blir ofte antatt at de store rovmiddene (gruppen 
Gamasina) | kan ha en kontrollerende effekt på 
spretthalepopulasjonene. I DDT-behandlet jord 
har man påvist at rovmiddene går tilbake, samtidig 
som spretthalene øker i antall (Sheals 1956, Ed- 
wards et al. 1967). Forsuringsforsøkene har imid- 


lertid ikke virket entydig inn på rovmiddene. Dess-, 


uten er det ofte dyptlevende spretthalearter som har 
økt i antall, mens rovmiddene er bundet til de øvre 
jordlag (Hågvar 1984a). 


Aldersfordeling og populasjonsvekst . , 


I forsurings: og kalkingsforsøk var det ofte slik at 
der hvor en art var tallrik, var også andelen av 
ungdyr høy (Hågvar & Abrahamsen 1980, Hågvar 
& Amundsen 1981). For å undersøke om en popu- 
lasjons vekstevne sto i direkte relasjon til underla- 
gets pH, ble det gjort laboratorieforsøk med 2 arter 
som i gjentatte forsøk hadde økt i antall i forsuret 
jord (spretthalen Mesaphorura yosii og den astig- 
mate midden Schwiebea cf. nova). Små populasjo- 
ner på 20 dyr fikk lov å vokse alene og uforstyrret i 
råhumus som var innstilt på tre ulike pH-nivåer. 
Arten er da ikke utsatt for predasjon eller konkur- 
ranse fra andre arter. Forbausende nok viste det seg 
at begge artene forplantet seg raskest ved det høy- 
seste pH-nivået når de var alene, altså motsatt reak- 
sjon enn i de forsøkene hvor de var sammen med 
resten av faunaen. 

Konkurranse? 


Dette forsoket viser at det ikke er noen enkel sam- 
menheng mellom jord-pH og artenes individantall. 
Nar utfallet avhenger av om andre arter er tilstede 
eller ikke, dukker konkurranse opp som en mulig 
forklaring. Man kan tenke seg at en art isolert sett 
foretrekker f.eks. hoy pH, men at den lett utkonkur- 
‘reres av andre arter under slike betingelser. Ved 
lavere pH kan artens konkurranseevne være bedre, 
selv om arten da fjerner seg noe fra sim «favoritt- 
pH». Det er vist at nærvær av en annen midd- eller 
spretthaleart kan påvirke en arts populasjonsvekst 
(Nygard & Solberg 1985) eller vertikalfordeling 
(Anderson 1978), selv om.den «forstyrrende» arten 
ikke er en predator. 

De artene som har reagert likt i forsuringsforsø- 
kene har ofte hatt helt forskjellig økologi, inkludert 
næring. Likevel er det én samlende: faktor: Ved 
forsuring av skogsjord som fra naturens side alle- 
rede er ganske sur, er det de vanligste artene som 
øker i antall. Det virker som om konkurranseevnen 
til disse artene er knyttet til jordas surhetsgrad. 

Feltforsøkene viser at sammensetningen av 
spretthale- og middsamfunnet undergår karakteris- 
tiske endringer fra kalket jord med høy pH, via 


` kontrollruter til sterkt forsuret jord (Fig. 8—9). 


> 


Visse arter eller grupper øker sin dominans, mens 
andre trenges tilbake. 


KONKLUSJON 


Vi vet i dag en god del om hvordan jordbunnsdyr 
reagerer på endringer i jordas surhetsgrad. Mange 
arter viser karakteristiske reaksjoner, og midd- og 
spretthalesamfunnet ser ut til å endres etter be- 
stemte mønstre. Forklaringene er på hypotesesta- 


Fig. 8. Virkningen av kalk 
(lime) og to styrker av kunstig 

Se BOL A surt regn (pH 2.5 og 2) på 
ee encase 
a m er). 
a] ARMATUS S.L. «Regn» av pH 6 er rent grunn- 
ONYCHIURUS vann, hvilket utgjør kontrollen 
ABSOLONI i forsoket. Flere arter endrer 
ISOTOMIELLA sin dominans med økende for- 
MINOR suring (fra venstre mot høyre). 
ISOTOMA The effect of lime and two con- 
NOTABILIS centrations of artificial acid 
WILLEMIA rain (pH 2.5 and 2) on the 
ANOPHTHALMA composition of the community 

of Collembola. «Rain» of pH 6 

ADA is pure ground water, which 
represents the control. Several 

ee species change their domi- 

diet, men konkurranse kan vise seg 4 vere et nok- 
kelbegrep. Vi vet dessverre ikke nok om dyrenes 
rolle til 4 kunne forutsi hvilke konsekvenser slike 
faunaendringer kan ha for nedbrytningsprosessene I 
jorda. Disse studiene viser godt hvordan anvendte 
problemstillinger stopper opp av mangel pa grunn- 
leggende kunnskap. For 4 komme videre trengs 
neppe flere forsuringsforsøk, men heller økt grunn- 
forskning omkring jordbunnsdyrenes økologi. 

Fig..9. Virkningen av kalking 
og forsuring på sammenset- 
ningen av middsamfunnet (for- 
klaring som i Fig. 8). Med 
okende forsuring oker grup-. 
pen oribatider sin dominans 
sterkt. Prostigmate midd far 
sin dominans tilsvarende redu- 

The effect of lime and acidifi- 
N. SILVESTRIS cation on the composition of 
the mite (Acari) community 
T. VELATUS (explanation as in Fig. 8). 


While oribatid mites increase 
their dominance by strong aci- 
dification, the Prostigmata 
fraction is correspondingly re- 
duced. 

ABSTRACT 


Hågvar, S. 1987. What is the importance of soil acidity 
for the soil fauna? Fauna 40, 64—72. 


Field and laboratory experiments with artificial acid rain 
and liming have shown that many species and groups of 
soil animals are affected when the soil acidity is changed. 
In the most common forest type of Norway (spruce with 
blueberry in the field layer), species of Protozoa, Rotato- 
ria, Nematoda and Enchytraeidae were generally redu- 
ced in abundance by both raised and reduced soil pH. 
More complex reactions were noted among springtails 
(Collembola) and mites (Acari): certain species were 
«acidophilic», other «calciophilic», and some reacted ne- 
gatively to any change in acidity. The reactions usually 
corresponded to the distribution of the species in natural 
soils of different acidity. 

It is suggested that water-living soil animals may get 
problems with the uptake of salt in very acid soils, as such 
effects have been demonstrated for fresh water invertebra- 
tes. Certain studies also indicate a direct influence of soil 
pH on air-breathing soil animals as springtails, for in- 
stance by affecting their water uptake through the ventral 
tube. Several experiments have shown that earthworms 
have special tolerance limits to soil acidity, and that they 
avoid unfavourable pH levels. Laboratory experiments 
with springtails and mites indicate that their competition 
success may be related to soil pH. 

